Η **Βέρα Φιοντόροβνα Πανόβα** (ρωσικά: *Ве́ра Фёдоровна Пано́ва*, 20 Μαρτίου 1905 - 3 Μαρτίου 1973) ήταν Σοβιετική μυθιστορηματογράφος, δραματουργός και δημοσιογράφος. Γεννήθηκε στο Ροστόφ επί του Ντον, στη Σοβιετική Ένωση. Ο πατέρας ήταν ο Φίοντορ Πανόβ, ο οποίος άνοιξε δύο λέσχες γιοτ στο Ροστόφ. Ωστόσο, βρήκε τραγικό θάνατο, όταν η Βέρα ήταν ακόμα 5 ετών, αφού πνίγηκε στον ποταμό Ντον. Έτσι, μετά τον θάνατό του, η μητέρα της ξεκίνησε να εργάζεται ως πωλήτρια. Να διαβάζει και να γράφει η Βέρα, έμαθε από έναν οικογενειακό φίλο. Το γυμνάσιο το τελείωσε λίγο πριν την Οκτωβριανή Επανάσταση, αλλά δεν κατάφερε να σπουδάσει λόγω οικονομικών δυσκολιών.

Λάτρης της ποίησης διάβαζε από μικρή, ενώ σε μικρή ηλικία είχε δοκιμάσει κι η ίδια να γράψει ποίηση. Μερικοί από τους λογοτέχνες που διάβαζε ήταν ο Αλεξάντρ Σεργκέγεβιτς Πούσκιν, ο Νικολάι Γκόγκολ και ο Ιβάν Τουργκένιεφ. Ενώ παράλληλα διάβαζε εγχειρίδια επιστήμης, γεωγραφίας και ιστορίας, περισσότερο για επιμορφωτικούς λόγους. Σε ηλικία 17 ετών, ξεκινάει να εργάζεται στην εφημερίδα *Trudovoy Don*, γράφοντας άρθρα, με το παρωνύμιο "V". Περί το 1933, ξεκίνησε και τη δραματουργία. Το 1935, ο δεύτερος της σύζυγος και δημοσιογράφος της *Komsomolskaya Pravda*, συνελήφθη και φυλακίστηκε. Της επιτράπηκε μόνο μία φορά να πάει να τον δει, και αυτό το περιστατικό την ενέπνευσε και έγραψε το *Svidanie*. 

Κατά το 1940 ζούσε στο Λένινγκραντ. Σε εκείνη τη φάση του πολέμου οι Ναζί είχαν αποκτήσει το πλεονέκτημα και αυτή με την κόρη της, κατέληξαν σε στρατόπεδο συγκέντρωσης. Παρόλα αυτά, κατάφεραν να αποδράσουν και ζούσαν έκτοτε στην περιοχή Νάρβα, παράνομα, σε μία διαλυμένη συναγωγή. Το 1943, όταν άρχισαν να υποχωρούν τα γερμανικά στρατεύματα, μετακόμισε στο Περμ, συνεχίζοντας να εργάζεται ως δημοσιογράφος. Αυτήν την περίοδο κυκλοφορεί και το πρώτος της μυθιστόρημα, το *Yevdokia*. Έκτοτε συνέχισε να γράφει συνεχώς. Πολλά έργα της κυκλοφόρησαν και στην αγγλική γλώσσα. Τα τελευταία χρόνια της ζωής της τα πέρασε, βοηθώντας νέους συγγραφείς, γράφοντας παράλληλα και μυθοπλαστικά έργα. Το 1967, ένα εγκεφαλικό επεισόδιο, την άφησε παράλυτη από την αριστερή πλευρά, παρόλα αυτά συνέχισε να εργάζεται με τη βοήθεια γραμματέων. Πέθανε το 1973, στο Λένινγκραντ, σε ηλικία 67 ετών.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12778957g. Ανακτήθηκε στις 10  Οκτωβρίου 2015.
2. ↑  (Γερμανικά) *Εγκυκλοπαίδεια Μπρόκχαους*. panowa-wera-fjodorowna. Ανακτήθηκε στις 9  Οκτωβρίου 2017.
3. 1 2 3 4 5  *The Fine Art Archive*. cs.isabart.org/person/134825. Ανακτήθηκε στις 1  Απριλίου 2021.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12778957g. Ανακτήθηκε στις 10  Οκτωβρίου 2015.
5. 1 2 3  Panova, Vera (1976). *Vera Panova, Selected Works*. Moscow: Progress Publishers. σελίδες 7–14. ISBN 0-8285-1018-0.
6. 1 2  Alexandrova, Vera (1971). *A History of Soviet Literature*Απαιτείται δωρεάν εγγραφή. Greenwood Press Reprint. ISBN 0-8371-6114-2.
7. ↑  Wilson, Katharina (1991). *An Encyclopedia of Continental Women Writers, Volume 1*. Taylor and Francis. σελίδες 955–956. ISBN 0-8240-8547-7. Ανακτήθηκε στις 16 Νοεμβρίου 2011.

Εξωτερικοί σύνδεσμοι
--------------------

* (Ρωσικά) Works of Panova
* Βέρα Πανόβα στην IMDb

  

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12432960
* **Europeana**: agent/base/88473
* **ΕΒΕ**: 97754
* LCCN: n80136328
* ISNI: 0000 0001 1038 6988
* GND: 118789503
* SELIBR: 82511
* SUDOC: 030302994
* BNF: cb12778957g (data)
* BIBSYS: 90100770
* NDL: 00452084
* NKC: jn19990006351
* BNE: XX1090625
* CiNii: DA02218094

 |

 |